UDHËZIM
Nr. 15, datë 6.6.2019
PËR DISA NDRYSHIME DHE SHTESA NË UDHËZIMIN NR. 12, DATË 27.2.2018 “PËR ORGANIZIMIN E TESTIMIT TË INFORMATIZUAR TË KANDIDATËVE PËR T’U PUNËSUAR NË INSTITUCIONET ARSIMORE PUBLIKE TË ARSIMIT PARAUNIVERSITAR”
Në mbështetje të nenit 102 të Kushtetutës dhe të nenit 26, të ligjit nr. 69/2012, datë 21.6.2012 “Për sistemin arsimor parauniversitar në Republikën e Shqipërisë”, i ndryshuar,        

UDHËZOJ:
1. Në udhëzimin nr. 12, datë 27.2.2018 “Për organizimin e testimit të informatizuar të kandidatëve për t’u punësuar në institucionet arsimore publike të arsimit parauniversitar”, bëhen ndryshimet si më poshtë:

2. Neni 4, i kreut I, të ndryshojë si më poshtë:

“Në testimin e informatizuar të kandidatëve për t’u punësuar në institucionet arsimore publike të arsimit parauniversitar kanë të drejtë të marrin pjesë individët që janë pranuar në fazën e parë të konkurrimit nëpërmjet vlerësimit të dosjes, sipas udhëzimit të Ministrisë së Arsimit, Sportit dhe të Rinisë (MASR-së).”.
3. Në nenin 7, të kreut II, bëhen ndryshimet si më poshtë:

a) shkronja “b” shfuqizohet;
b) shkronja “e” ndryshon si vijon:

“e. vënien në dispozicion, nëpërmjet portalit “Mësues për Shqipërinë”, të funksionit për shpalljen në portal të rezultateve përfundimtare të vlerësimit të kandidatëve.”.
4. Në nenin 9 të kreut II, shkronjat “d”, “k” dhe “m” ndryshohen si më poshtë: 

“d. harton kalendarin e testimit të informatizuar sipas profileve të miratuara nga MASR-ja, pas marrjes në dorëzim të listave të kandidatëve nga Drejtoria e Përgjithshme e Arsimit Parauniversitar (DPAP). Lista e kandidatëve që do t’i nënshtrohen testimit të informatizuar dërgohet 1 (një) javë para fillimit të sesionit të zhvillimit të testimeve dhe përmban këto të dhëna: emër, atësi, mbiemër, ID, profili, zyrat vendore të arsimit parauniversitar (ZVAP-të) ku dëshiron të konkurrojë kandidati.”.
 “k. dërgon në Qendrën Ndërinstitucionale të Rrjetit Akademik Shqiptar (RASH) dhe në DPAP rezultatet e testimit përfundimtar.”

 “m. në bashkëpunim me Agjencinë e Sigurimit të Cilësisë së Arsimit Parauniversitar (ASCAP) shqyrton ankimimet për testimin e informatizuar të kandidatëve për t’u punësuar në institucionet arsimore publike të arsimit parauniversitar. Kandidatët kanë të drejtën e ankimimit brenda tri ditëve nga shpallja e rezultatit.”.
5. Në nenin 10 bëhen ndryshimet si më poshtë:

a) Në titullin e nenit 10, si dhe kudo në përmbajtjen e tij, togfjalëshi “njësi arsimore vendore” zëvendësohet me togfjalëshin “Drejtoria Rajonale e Arsimit Parauniversitar”
b) Shkronja “c” dhe “d” ndryshojnë, si më poshtë:

“c. përgatit listën e kandidatëve që janë të kualifikuar në fazën e parë të konkurrimit dhe që do të marrin pjesë në testim, bashkë me pikët e përfituara dhe e dërgon në DPAP.”.
 “d. përgatit listën e kandidatëve që dëshirojnë të mbartin pikët e testimit dhe pikët e dosjeve të konvertuara, të portalit “Mësues për Shqipërinë “të një viti më parë dhe e dërgon në DPAP.”.
6. Në pikën 2, të nenit 11, të kreut II, shtohet pika “f”, si më poshtë:

“f. të jenë të pajisur me formularin e pjesëmarrjes në testimin e informatizuar, i cili lëshohet nga komisioni i vlerësimit të dosjeve të DRAP-së.”

7. Neni 13 i kreut II, shfuqizohet.
8. Në nenin 14 të kreut II, bëhen ndryshimet si më poshtë: 

a) shkronja “a” dhe “b” e pikës 1 ndryshon , si më poshtë:

 “a. faza e parë: vlerësimi me pikë nga dokumentet e dosjes së kandidatit.

 b. faza e dytë: vlerësimi nga testimi i informatizuar (në masën 80 pikë).”.
b) Pikat 2 dhe 3 ndryshojnë si më poshtë:
“2. Teza e testimit të informatizuar përmban 50 pyetje, përgjigjet e sakta të të cilave vlerësohen me 100 për qind që konvertohen maksimalisht në 80 pikë, sipas tabelës bashkëlidhur.

3. QSHA-ja bën konvertimin e vlerësimit të testimit të informatizuar dhe ua dërgon DPAP-së dhe Qendrës Ndërinstitucionale të Rrjetit Akademik Shqiptar.”
9. Në nenin 15, të kreut III, bëhen ndryshimet si vijon: 

a) Pika 2 shfuqizohet. 
b) Pika 8 ndryshon si vijon:

“8. Programet orientuese për kandidatët e arsimit special, përgatiten sipas programeve të formimit të përgjithshëm të përgatitur nga ASCAP.”.
10. Neni 17 i kreut III, shfuqizohet.

11. Shkronja “d” e nenit 19, të kreut III, të ndryshojë si më poshtë:

“d. I dorëzon QSHA-së fondin e miratuar të pyetjeve me alternativat përkatëse ku saktësohet përgjigjja e saktë.”.
12. Pika 1 e nenit 20, të kreut III, të ndryshojë, si më poshtë:

“1. Në ditën e zhvillimit të testimit të informatizuar duhet të jenë të pranishëm 1–2 përfaqësues nga ASCAP.”.
13. Neni 23, i kreut IV, të ndryshojë, si më poshtë:

“23. Për kandidatët që aplikojnë për t’u punësuar në institucionet arsimore publike të arsimit parauniversitar dhe dëshirojnë të mbartin pikët e testimit të portalit të një viti më parë, QSHA-ja tërheq nga DPAP-ja pikët e testimit të portalit të një viti më parë dhe bën konvertimin e tyre.”.
14. Kudo në udhëzim, emërtimi Instituti i Zhvillimit të Arsimit (IZHA) zëvendësohet me emërtimin Agjencia e Sigurimit të Cilësisë së Arsimit Parauniversitar (ASCAP).
15. Për zbatimin e këtij udhëzimi ngarkohen, Sekretari i Përgjithshëm, Drejtoria e Miradministrimit të Burimeve Njerëzore, Aseteve dhe Shërbimeve në Ministrinë e Arsimit, Sportit dhe Rinisë, Agjencia e Sigurimit të Cilësisë së Arsimit Parauniversitar, Drejtoria e Përgjithshme e Arsimit Parauniversitar, Qendra e Shërbimeve Arsimore, Qendra Ndërinstitucionale e Rrjetit Akademik Shqiptar.

Ky udhëzim hyn në fuqi pas botimit në Fletoren Zyrtare.

